મહેસાણા જિલ્લા પંચાયતની આરોગ્ય શાળાના નેશનલ હેલ્થ મિશનમાં પગાર વધારાને લઈ માંગણીઓ ઉગ્ર બની છે. અગાઉ પગાર વધારો જાહેર કર્યા બાદ અયોગ્ય જણાતાં પાછો લેવાયો હતો. આ પછી સુધારેલો નવિન પગાર વધારો છેલ્લા કેટલાક મહિનાઓથી જાહેર થયો નથી. જેનાથી અમલવારી નહિં થઈ શકતા કર્મચારીઓ અકળાયા છે. હેલ્થ મિશનના સરેરાશ ૧૦૦ કર્મચારીઓ જિલ્લા પંચાયતે દોડી આવી અનિશ્ચિત મુદતની હડતાલમાં જાડાઈ ગયા હતા, આમ આવશ્યક સેવાઓમાં અનિશ્ચિત મુદતની હડતાલથી ગ્રામીણ આરોગ્ય આલમમાં ખળભળાટ મચી ગયો છે.